cyanic-selkie/wikianc huggingface dataset:
বুধরাইল
বুধরাইল বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার জগন্নাথপুর উপজেলার দক্ষিণ-পূর্ব প্রান্তে সৈয়দপুর-শাহারপাড়া ইউনিয়নের অন্তর্ভুক্ত। সিলেট শহর থেকে মাত্র এক ঘণ্টা এবং সুনামগঞ্জ থেকে গ্রামটি দেড় ঘণ্টার দূরত্বে অবস্থিত।
ভৌগোলিক অবস্থান
বুধরাইল গ্রাম দক্ষিণ সুনামগঞ্জে রত্না নদীর তীরে অবস্থিত। গ্রামের মোট আয়তন প্রায় ১.১৩৫ বর্গকিলোমিটার। বুধরাইল গ্রামের উত্তরে সৈয়দপুর, দক্ষিণে ইসলামপুর ও অনুচন্দ, পূর্বে সনাতনপুর ও শাহারপাড়া এবং পশ্চিমে মোরাদাবাদ, সৈয়দপুর ও তেঘরীয়া অবস্থিত।
শিক্ষা
বুধরাইল সরকারি প্রাথমিক বিদ্যালয় গ্রামের একটি প্রাচীনতম শিক্ষা প্রতিষ্ঠান। এটি ১৭৯৫ বা তারও আগে প্রতিষ্ঠিত হয়। এছাড়া গ্রামের অন্যান্য শিক্ষা প্রতিষ্ঠানের মধ্যে রয়েছে দারুল উলুম মোরাদাবাদ এবং বুধরাইল মাদরাসা।
অন্যান্য প্রতিষ্ঠান
গ্রামের মুসলমান ধর্মসম্প্রদায়ের জন্য বুধরাইল জামে মসজিদ, উত্তর বুধরাইল জামে মসজিদ নামে দুইটি মসজিদ গড়ে উঠেছে। গ্রামের মানুষের স্বাস্থ্যসেবার জন্য ১৯৩০ এর দশকে বুধরাইলে সরকারি স্বাস্থ্য কেন্দ্র প্রতিষ্ঠিত হয়।
ল্যেভ লান্দাউ
ল্যেভ দাভিদোভিচ লান্দাউ (রুশ: Ле́в Дави́дович Ланда́у) (জানুয়ারি ২২, ১৯০৮ - এপ্রিল ১, ১৯৬৮) ছিলেন বিখ্যাত সোভিয়েত পদার্থবিজ্ঞানী যিনি তাত্ত্বিক পদার্থবিজ্ঞানের বহু শাখায় মৌলিক অবদান রেখেছেন। তার শ্রেষ্ঠ অবদানের মধ্যে রয়েছে কোয়ান্টাম বলবিজ্ঞানে ঘনত্ব ম্যাট্রিক্স পদ্ধতি আবিষ্কার (যৌথভাবে), ডায়াচুম্বকত্বের কোয়ান্টাম বলবিজ্ঞানগত তত্ত্ব, অতিতারল্যের তত্ত্ব, দ্বিতীয় মাত্রার দশা অবস্থান্তরের তত্ত্ব, অতিপরিবাহিতার গিঞ্জবার্গ-লান্দাউ তত্ত্ব, প্লাজমা পদার্থবিজ্ঞানে লান্দাউ ড্যাম্পিংয়ের ব্যাখ্যা, কোয়ান্টাম তড়িৎ গতিবিজ্ঞানে লান্দাউ মেরু আবিষ্কার এবং নিউট্রিনোর দুই উপাদান তত্ত্ব। তিনি ১৯৬২ সালে পদার্থবিজ্ঞানে নোবেল পুরস্কার লাভ করেন যার কারণ ছিল অতিতারল্যের একটি গাণিতিক তত্ত্ব আবিষ্কার। ২.১৭ কেলভিন তাপমাত্রার নিচে হিলিয়াম ২-এর তারল্যের কারণ হিসেবে এই অতিতারল্যকে দায়ী করা হয়।
কর্মধা ইউনিয়ন
কর্মধা ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার একটি ইউনিয়ন।
অবস্থান ও সীমানা
মৌলভীবাজার জেলার কুলাউড়া উপজেলার সীমান্তবর্তী ইউনিয়ন কর্মধা। পশ্চিমে পৃথিমপাশা ইউনিয়ন দক্ষিণে ও পূূূর্বে ভারতের আসাম, উত্তরে কুলাউড়া ইউনিয়ন।
নামকরণের ইতিহাস
কর্মধা নামকরণের কোনও ইতিহাস গ্রন্থ পাওয়া যায়নি। তবে এ অঞ্চলের প্রবীণ ব্যক্তিদের মত কর্মধা নামকরণ হয় সৈয়দ করম আলীর নামে। সৈয়দ করম আলীকে এলাকার সাধারণ মানুষ সম্মান করে করম দা বলে ডাকত। করম দা থেকে কর্মধা নামের উৎপত্তি । সৈয়দ করম আলীর পৈতৃক বসতবাড়ি পার্শ্ববর্তী রাজনগর থানায়। সৎ মায়ের উপর অভিমান করে তিনি লংলা অঞ্চলে চলে আসেন। তাঁর পিতার নাম সৈয়দ সাদরঙ শাহ। তিনি শাহ জালাল ইয়েমেনির অন্যতম সহযোগী ছিলেন।
আয়তন ও জনসংখ্যা
২৪৪৮৫ একর
১৫৫৫২ পরুষ
১৫৪৮১ মহিলা
আদম শুমারী ২০০১
শিক্ষা
শিক্ষার হার: ৩০ %
জনপ্রতিনিধি
* এখানে শুধু মাত্র নির্বাচনে নির্বাচিত চেয়ারম্যানগণের নামের তালিকা দেওয়া আছে। নিয়োগ প্রাপ্ত বা ভারপ্রাপ্তদের নামের তালিকা নেই।
দ্য চেইনস্মোকারস
দ্য চেইনস্মোকারস একটি আমেরিকান ডিজে/প্রোডাকশন ড্যুও যা অ্যান্ড্রু ট্যাগার্ট  এবং এলেক্স পল দ্বারা গঠিত।  দ্য চেইনস্মোকারস ইডিএম-পপ ড্যুও ২০১৪ সালে প্রথম "#সেলফি" গানটির দ্বারা তারা বিরাট সাফল্য অর্জন করে, যেটি বিশ্বের বিভিন্ন দেশে সেরা ২০ তালিকায় উঠে এসেছিল। তারা তাদের আত্মপ্রকাশকারী ছোট অ্যালবাম,বুকে প্রকাশ করে ২০১৫ সালের অক্টবরে যার মধ্যে "রোজেজ" এককটি উল্লেখ্য করে, যেটি আমেরিকায় সর্বোচ্চ ১০টি গানের তালিকায় স্থান পায় বিলবোর্ড হট ১০০। "ডোন্ট লেট মি ডাউন" সেখানে তাদের প্রথম সেরা ৫ম একক স্থান পায় এবং তারা গ্রামি এওয়ার্ড পেয়ে যায় সেরা ড্যান্স রেকর্ডিংয়ের জন্য ৫৯তম এওয়ার্ড অনুষ্ঠানে, যখন "ক্লোসার" তাদের প্রথম কোন গান যা তালিকার প্রথমে স্থান পায়। এছাড়াও তারা একটি আমেরিকান মিউজিক এওয়ার্ড এবং আরো ৫ টি আই হার্ট রেডিও মিউজিক এওয়ার্ডস গ্রহণ কর। এই ড্যুওর দ্বিতীয় ছোট অ্যালবাম কোলাজ ২০১৬ সালের নভেম্বরে,২০১৭ সালের এপ্রিল মাসে তারা অবারও তাদের প্রথম আত্বপ্রকাশকারী অ্যালবামমেমরিস...ডু নট ওপেন দ্বারা সফলতা পেয়ে যায়।
এলেক্স পল
আলেক্সান্দার "এলেক্স" পল এ জন্মগ্রহণ করেন। তিনি দ্য চেইনস্মোকারস এর একজন সদস্য। বিলবোর্ড ম্যাগাজিন অনুসারে, নিউ ইয়র্কের ওয়েস্টচেস্টার কাউন্টিতে বড় হয়ে ওঠেন ।
এন্ড্রু ট্যাগার্ট
এন্ড্রু "ড্রু" ট্যাগার্ট এ জন্মগ্রহণ করেন, ফ্রিপোর্টে বড় হয়ে ওঠেন। তিনি দ্য চেইন স্মোকারস এর একজন প্রযোজক। তার মা একজন শিক্ষিকা এবং তার বাবা একজন প্রস্থেটিকস। তিনি ১৫ বছর বয়সে আর্জেন্টিনাতে থাকাকালে ইলেকট্রনিক ডান্স মিউজিকের সাথে পরিচিত হন।
সোরানি কুর্দি উইকিপিডিয়া
সোরানি কুর্দি উইকিপিডিয়া হচ্ছে অনলাইন বিশ্বকোষ উইকিপিডিয়ার সোরানি কুর্দি ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। সোরানি কুর্দি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বাংলাদেশের নৌপরিবহনমন্ত্রী
নৌপরিবহনমন্ত্রী গণপ্রজাতন্ত্রী বাংলাদেশ সরকারের একটি গুরুত্বপূর্ণ পদ এবং তিনি নৌপরিবহন মন্ত্রণালয়ের প্রধান। রাষ্ট্রীয় ক্ষমতায় অসীন দলের প্রধান কর্তৃক মনোনীত ও রাষ্ট্রপতি কর্তৃক সেই মনোনয়ন গৃহীত হলে 'গৃহায়ন ও গণপূর্তমন্ত্রী' হিসাবে নিয়োগ প্রাপ্ত হন।
নৌপরিবহনমন্ত্রী মন্ত্রী হিসাবে দায়িত্ব পালনকারীগণ
নৌপরিবহনমন্ত্রী হিসাবে দায়িত্ব পালনকারীদের তালিকা নিম্নরূপ:
.বিআর
.বিআর ব্রাজিলের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ২০০৫ সাল পর্যন্ত ব্রাজিলিয়ান ইন্টারনেট স্টেরিং কমিটি এটি নিয়ন্ত্রণ করত। এরপর থেকে ব্রাজিলিয়ান নেটওয়ার্ক ইনফরমেশন সেন্টার এর নিয়ন্ত্রণের দ্বায়িত্ব নেয়। নিবন্ধনের জন্য অবশ্যই স্থানীয় যোগাযোগ থাকতে হবে। এছাড়া পর্তুগীজ ভাষার অক্ষরেও ডোমেইন নামের জন্য আবেদন করা যায়। বিশ্বাবদ্যালয় বাদে দ্বিতীয় স্তরের অধীনে বিভিন্ন বিষয়শেণীতে নির্দিষ্ট ৬৬টি সাবডোমেইন রয়েছে। উদাহরণস্বরুপ, শিল্পকলার জন্য site.art.br, বেসরকারি সংস্থার জন্য site.org.br ও শিক্ষা প্রতিষ্ঠান .edu.br কিন্তু .com.brই বেশি জনপ্রিয়। জুডিসিয়ারির জন্য .jus.br ও ব্যাংকিং খাতের জন্য .b.br অবশ্যই ব্যবহার করতে হবে।
দ্বিতীয় স্তরের ডোমেইন
বর্তমানে ব্রাজিলে ৬৬টি দ্বিতীয় স্তরের ডোমেইন রয়েছে।
বহিঃসংযোগ
Toppdomän
মোহাম্মদ ইউসুফ (রাজনীতিবিদ)
জনাব মোহাম্মদ ইউসুফ বাংলাদেশের চট্টগ্রাম জেলার একজন রাজনীতিবিদ ছিলেন। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদেশ বাংলাদেশ কমিউনিস্ট পার্টি (সি পি বি ) এবং আওয়ামী লীগ এর একজন রাজনৈতিক নেতা ছিলেন।
রাজনৈতিক জীবন
তিনি রাঙ্গুনিয়া থেকে ১৯৯১ সালে বাংলাদেশের কমিউনিস্ট পার্টির (সিপিবি) প্রার্থী হিসেবে নৌকা প্রতীক নিয়ে সংসদ সদস্য নির্বাচিত হয়েছিলেন। পরে তিনি সিপিবি ছেড়ে আওয়ামী লীগে যোগ দেন। তিনি ১৯৬৯-৭০ সালে রাঙ্গুনিয়া থানা ছাত্র ইউনিয়নের সভাপতি থাকাকালে রাঙ্গুনিয়া কলেজ ছাত্র সংসদের সহসভাপতি (ভিপি) ছিলেন। স্বাধীনতার পর শ্রমিক রাজনীতিতে যুক্ত হওয়ার পর ১৯৭৪-৭৫ সালে দাউদ-ফোরাত জুটমিলে সিবিএ সাধারণ সম্পাদক ছিলেন। বাংলাদেশের কমিউনিস্ট পার্টির (সিপিবি) রাঙ্গুনিয়া থানার সাবেক সভাপতি মো. ইউসুফ জেলা কমিটির সদস্য এবং উত্তর জেলা কমিটির সম্পাদকমণ্ডলীর সদস্যও ছিলেন। জনাব মোঃ ইউসুফ বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য বিএনপি প্রার্থীকে পরাজিত করে চট্টগ্রাম থেকে জাতীয় সংসদ নির্বাচন এর নির্বাচনি এলাকা চট্টগ্রাম-৭ থেকে নির্বাচিত হন।
আর্মেনীয় গির্জা
থাম্ব|250x250পিক্সেল|আর্মেনীয় গির্জা বা আর্মেনিয়ান চার্চ, ২০১৭। right|thumb|[[আর্মেনীয় গীর্জা|আর্মেনীয় গীর্জার প্রবেশপথ]] right|thumb|১৭৮১ সালে নির্মিত গির্জাটির ভিত্তিপ্রস্তরের ফলক আর্মেনীয় গির্জা পুরান ঢাকার একটি প্রাচীন খ্রিস্টধর্মীয় উপাসনালয়। এটি ১৭৮১ খ্রিস্টাব্দে প্রতিষ্ঠিত হয়। এটি পুরানো ঢাকার আর্মানিটোলায় অবস্থিত।ব্যবসা-বাণিজ্যের প্রয়োজনে অষ্টাদশ ও ঊনবিংশ শতকে ঢাকায় অনেক আর্মেনীয় ব্যক্তির আগমন ঘটে। গীর্জা নির্মাণের পূর্বে ঐ স্থানে ছিলো আর্মেনীয়দের একটি কবরস্থান। এই গির্জার জন্য জমি দান করেন আগা মিনাস ক্যাটচিক। ১৮৮০ সালে আর্থিক অনটনে পড়ে গির্জার ঘণ্টাটি বাজানো বন্ধ করে দেওয়া হয়। ১৮৯৭ সালের ভূমিকম্পে গির্জার ঘড়িঘর বিধ্বস্ত হয়। গির্জার অঙ্গনে আর্মেনীয়দের কবরস্থান অবস্থিত।
নির্মাণকাল
আর্মেনীয় গির্জাটি আরমানিটোলা ও স্যার সলিমুল্লাহ মেডিকেল কলেজ এর মাঝে চার্চ রোডে অবস্থিত। অষ্টাদশ শতকে পুরান ঢাকার আর্মেনীয় বসতি থেকেই গির্জাটি আর্মেনীয় গির্জা নামে পরিচিত হয়। একটি প্রাচীন প্রতিষ্ঠাফলক থেকে জানা যায় গির্জাটি ১৭৮১ সালে নির্মিত হয়েছিল। গির্জার ঘণ্টাঘরের পাশে ক্লক টাওয়ার হিসেবে একটি সুদৃশ্য গির্জাচূড়া ১৮৩৭ সালে নির্মাণ করা হয় যা ১৮৯৭ সালের বিধ্বংসী ভূমিকম্পে ভেঙে পড়ে।
ইতিহাস
১৭৮১ খ্রিস্টাব্দের পূর্বে গির্জার স্থানটিতে একটি কবরস্থান ছিল। আগা ক্যাটচিক মিনাস (Aga Catchick Minas) গির্জার জন্য এই জমিটি দান করেন। তাঁর স্ত্রী সোফি ১৭৬৪ সালে মৃত্যুবরণ করেন এবং তাকে গির্জায় সমাধিস্থ করা হয়। লেফটেন্যান্ট কর্নেল ডেভিডসন ১৮৪০ সালে গির্জাটি পরিদর্শন করেন এবং সেখানে বড়দিন উদ্‌যাপন প্রত্যক্ষ করেন।
গঠনশৈলী
গির্জার মূল ভবনটিতে ১৪ ফুট প্রশস্ত আঙিনা রয়েছে। আয়তাকার ভবনটি তিনটি অংশে বিভক্ত- একপাশে রেলিংবেষ্টিত উচ্চ বেদী, একটি কেন্দ্রীয় প্রার্থনাগৃহ এবং নারী ও শিশুদের জন্য সংরক্ষিত গ্যালিরিযুক্ত একটি অংশ। ১০ ফুট উঁচু বেদীটি সম্ভবত কাঠের তৈরি। বেদীটি দেয়াল থেকে ৪ ফুট দূরবর্তী অর্ধবৃত্তাকার গম্বুজবিশিষ্ট ছাদের নিচে স্থাপিত।
আংগারিয়া ইউনিয়ন
আংগারিয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বাংলাদেশ ইতিহাস পরিষদ
বাংলাদেশ ইতিহাস পরিষদ বাংলাদেশের ঐতিহাসিকদের একটি সংগঠন। ১৯৬৬ সালে (বাংলা ১৩৭৩) প্রতিষ্ঠিত এই সংগঠনটিই বাংলাদেশে প্রথম ইতিহাস বিষয়ক সংস্থা।
ইতিহাস
বাংলাদেশ ইতিহাস পরিষদ ১৯৬৬ সালে গঠিত হয়েছিল। ইতিহাস পরিষদ মূলত প্রফেসর এ.বি.এম হাবিবুল্লাহর মাধ্যমে শুরু হয়।। তিনি তার কয়েকজন সহকর্মী, ছাত্র এবং জ্ঞানীগুণী ব্যক্তিদের নিয়ে সমিতটি প্রতিষ্ঠা করেন। এটি ছিল বাংলাদেশের প্রথম ঐতিহাসিক সমিতি। সংগঠনের লক্ষ্য হ'ল বাংলা ভাষায় রচিত ঐতিহাসিক প্রকাশনার প্রচার করা। এই সংগঠন বাংলাদেশের ইতিহাস নিয়ে সম্মেলন ও সেমিনার করে থাকে। এছাড়া বাংলাদেশের ইতিহাস বিষয়ক প্রকাশিত ভালো রচনাকে পুরস্কার প্রদান করে।
সাংগঠনিক কাঠামো
বাংলাদেশ ইতিহাস পরিষদের কার্যালয় ঢাকা বিশ্ববিদ্যালয়ের কলা ভবনের ইসলামের ইতিহাস ও সংস্কৃতি বিভাগের ৩০১৪ নম্বর কক্ষে অবস্থিত। এর সদস্য এক হাজারেরও বেশি। তাদের মধ্য থেকে ২৭ জন কর্মকর্তা নিয়ে দু’বছরের জন্য নির্বাচিত একটি নির্বাহী কমিটি গঠন করা হয়। তাদের মাধ্যমেই ইতিহাস পরিষদ পরিচালিত হয়। ইতিহাস বিষয়ে আগ্রহী যে-কোন স্নাতক ডিগ্রিধারী ব্যক্তিই এর সদস্যপদ লাভ করতে পারেন। আর্থিকভাবে বাংলাদেশ ইতিহাস পরিষদ সদস্যদের চাঁদা, ঢাকা বিশ্ববিদ্যালয়ের বার্ষিক অনুদান এবং বিভিন্ন ব্যক্তিবর্গের দানের উপর নির্ভরশীল।
ল্যাডিনো উইকিপিডিয়া
ল্যাডিনো উইকিপিডিয়া হচ্ছে অনলাইন বিশ্বকোষ উইকিপিডিয়ার ল্যাডিনো ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। ল্যাডিনো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নাগর নদী
নাগর নদী বা নাগর আপার নদী বাংলাদেশ-ভারতের একটি আন্তঃসীমান্ত নদী। এটি ভারতের পশ্চিমবঙ্গের উত্তর দিনাজপুর জেলা এবং বাংলাদেশের উত্তর-পশ্চিমাঞ্চলের পঞ্চগড় এবং ঠাকুরগাঁও জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক নাগর আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৫।
ল্যাডিনো উইকিপিডিয়া
বহিঃসংযোগ
ল্যাডিনো উইকিপিডিয়া
নাগর নদী
প্রবাহ
নাগর নদী ভারতে উৎপন্ন হয়ে পঞ্চগড় জেলা দিয়ে বাংলাদেশে প্রবেশ করেছে। পঞ্চগড় জেলার আটোয়ারী উপজেলা হয়ে বালিয়াডাঙ্গী উপজেলায় প্রবেশ করে ঠাকুরগাঁও জেলার পশ্চিম সীমান্ত দিয়ে প্রবাহিত হয়ে অবশেষে হরিপুর উপজেলা হয়ে পুনরায় ভারতে প্রবেশ করেছে। তীরনই নদী এবং নোনা নদী, যমুনা খাল ও জালুই খাল নামে কিছু উল্লেখযোগ্য খালের সঙ্গে নাগর নদীর সংযোগ রয়েছে। নদীটির গতিপথ অধিকাংশ সময়ই ভারত-বাংলাদেশের সীমানা নির্দেশ করেছে। বাংলাদেশ অংশে এর দৈর্ঘ্য প্রায় ১২৫ কিমি। কিছুটা আকস্মিক বন্যা প্রবণতা রয়েছে, তবে তেমন একটা ক্ষয়-ক্ষতি করে না। শুষ্ক মৌসুমে পানি থাকে না, তবে কৃষকরা বর্ষা মৌসুমের পানিকে বাঁধ দিয়ে আটকে রেখে সেচের জন্য ব্যবহার করে থাকে।
সাদুল্যাপুর মডেল বহুমুখী পাইলট উচ্চ বিদ্যালয়
থাম্ব|বিদ্যালয় ভবন
সাদুল্লাপুর বহুমুখী পাইলট উচ্চ বিদ্যালয় বাংলাদেশের রংপুরের গাইবান্ধা জেলার সাদুল্যাপুর উপজেলার বনগ্রাম ইউনিয়নে অবস্থিত উচ্চ বিদ্যালয়।
বর্ণনা
১৯১৮ সালে ৬ দশমিক ৬৬ একর জমির উপর প্রতিষ্ঠিত বিদ্যালয়টি বর্তমানে ৫.৪৮ একর জমির উপর অবস্থিত। বিদ্যালয়টিতে বর্তমানে ১০ কক্ষবিশিষ্ট একটি দ্বিতল ভবন, ৮ কক্ষবিশিষ্ট একতলা ভবন, ৬ কক্ষবিশিষ্ট আধা-পাকা ভবন রয়েছে। এছাড়াও রয়েছে একটি কম্পিউটার ল্যাব, বিজ্ঞানাগার ও গ্রন্থাগার। বিদ্যালয় প্রাঙ্গনে খেলার মাঠ ও সংলগ্ন একটি পুকুর রয়েছে।
.বিডব্লিউ
বহিঃসংযোগ
Toppdomän
ত্রিভুবনের প্রিয় মুহাম্মদ
ত্রিভুবনের প্রিয় মুহাম্মদ  বাংলাদেশের জাতীয় কবি কাজী নজরুল ইসলাম রচিত একটি কালজয়ী ইসলামিক সংগীত বা গজল, যেটা ইসলামের নবী মুহাম্মদের আগমনের আনন্দবার্তা বহন করে। ১৯৩৫ সালে তুরস্কের ঐতিহ্যবাহী লোকসংগীত 'কাটিবিম' এর সুর অনুসারে 'ত্রিভুবনের প্রিয় মুহাম্মদ' গজলটি তিনি রচনা করেন। 'কাটিবিম' এর সুর অনুসারে নজরুলের রচিত প্রথম গানটি হলো 'শুকনো পাতার নুপূর’, ১৯৩৩ সালে যার প্রথম রেকর্ড করেন সে যুগের বিখ্যাত গায়িকা এবং বাইজি হরিমতী দেবী। তার দু’বছর পর অর্থ্যাৎ ১৯৩৫ সালে, সেই একই সুরে 'ত্রিভুবনের প্রিয় মুহাম্মদ' শিরোনামে নজরুলের আরও একটি গানের রেকর্ড বেরোয়, যেটি তার প্রায় গানের মতোই শোভা পায় তার শিষ্য এবং অন্তরতর শিল্পী আব্বাসউদ্দীন আহমদের কন্ঠে।
পটভূমি
'ত্রিভুবনের প্রিয় মুহাম্মদ' গজলটিকে এক সময় আরব্য ধারার সংগীত মনে করা হতো। আর তারই সত্যতা যাচাইয়ে ষাটের দশকেই গানটির উৎস নিয়ে অন্বেষণ শুরু করেন নজরুল-গবেষক আসাদুল হক। বাংলাদেশের ‘দৈনিক ইত্তেফাক’-এর পাতায় ‘সঙ্গীতজ্ঞ নজরুলের বাংলা গানে আরবি সুরের সুষ্ঠু প্রয়োগ’ শিরোনামে সে কাহিনি লিখেছেন তিনি। ১৯৬৫ সালে তুরস্কের আঙ্কারায় গবেষক আসাদুল হক একটি তুর্কি গান শোনেন, যার সুরের সঙ্গে ‘শুকনো পাতা নুপূর’ গানটির অদ্ভুত মিল দেখতে পান তিনি। নজরুল-কথিত আরবি সুর তবে কোথায়? আসাদুল লেগে রইলেন। সরকারি কাজে যখনই লেবানন বা সিরিয়া যান, সুর খুঁজে বেড়ান। এক দিন এক বৃদ্ধ বললেন, এ তো সিরিয়ার হাজার বছরের পুরনো সুর! গানটা হল, ‘বানাত ইস্কান্দারিয়া’ বা আলেকজ়ান্দ্রিয়ার মেয়ে’! যার তুর্কিজ সংস্করণকে 'কাটিবিম' বলে ডাকা হয়। উস্কুদারে যাওয়ার সময় এক মেয়ের তার কেরানিকে নিয়ে লেখা এই 'কাটিবিম' গানটি।
'ত্রিভুবনের প্রিয় মুহাম্মদ' গজলটির সুর নজরুল কোথায় পেয়েছিলেন বা কার কাছ থেকে শিখেছিলেন তা নিয়ে কোনো সুস্পষ্ট ধারণা পাওয়া যায় না। ধারণা করা হয়, ১৯১৪ সালে প্রথম বিশ্বযুদ্ধের সূচনাকালে জার্মানি বাহিনীর বিরুদ্ধে ইরাকে প্রশিক্ষণে পাঠানো বেঙ্গল রেজিমেন্ট এর সৈনিকদের কাছ থেকেই 'কাটিবিম' এর সুরটি পেয়েছিলেন নজরুল। আর সেই সুরেই রচনা করেছিলেন উক্ত সংগীতযুগল।
১৯২৬ সালে কলকাতার অ্যালফ্রেড থিয়েটারে অনুষ্ঠান করে গিয়েছিলেন মিশরের নৃত্যশিল্পী ফরিদা। নজরুল বেশ আপ্লুত ছিলেন তাই নিয়ে। মিশরীয় সুরে ‘মোমের পুতুল মমির দেশের মেয়ে’ গানটির পিছনে ফরিদার আদল থাকা যেমন অস্বাভাবিক নয়, তেমনই কে বলতে পারে, ফরিদার গলাতেই হয়তো ‘আলেকজ়ান্দ্রিয়ার মেয়ে’ বা 'কাটিবিম'এর সঙ্গে প্রথম আলাপ কলকাতার নজরুলের!
মিখাইল বোতভিনিক
মিখাইল মোইসেভিচ বোতভিনিক পিএইচডি (Михаи́л Моисе́евич Ботви́нник, ; August 17 1911 – May 5, 1995) ছিলেন একজন রাশিয়ান এবং সোভিয়েত ইউনিয়নের গ্র্যান্ডমাস্টার এবং তিনবারের বিশ্বচ্যাম্পিয়ন
অলকানন্দা
অলকানন্দা বা অ্যালামন্ডা বা অ্যালামান্ডা  এক প্রকার Allamanda গণভুক্ত ও 'Apocynaceae' পরিবারভুক্ত গাছের ফুল। এই গাছের বৈজ্ঞানিক নাম Allamanda cathartica এবং ইংরেজিতে এই ফুলকে 'Golden Trumpet' বা 'Yellow Bell' নামে ডাকা হয়। এর আদিভূমি ব্রাজিল।  রবীন্দ্রনাথ ঠাকুর ব্রাজিলের এই  অ্যালামেন্ডা প্রজাতির ফুলের নামের সঙ্গে মিল রেখে নামকরণ করেন অলকানন্দা। হলুদ রঙের ফুলই বেশি দেখতে পাওয়া গেলেও হালকা বেগুনি রঙের ফুলও হয়ে থাকে। বাগানের সৌন্দর্যবর্ধন ছাড়াও এটি ম্যালেরিয়ার চিকিৎসায় ব্যবহৃত হয়।
কোটাসুর
কোটাসুর হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের অন্তর্গত বীরভূম জেলার রামপুরহাট মহকুমার ময়ূরেশ্বর ২ সমষ্টি উন্নয়ন ব্লকের একটি আধুনিক ও বর্ধনশীল গ্রাম। এটি ময়ূরাক্ষী নদীর তীরে অবস্থিত।
ইতিহাস
লোকমুখে প্রায়ই শোনা যায় যে, মহাভারতের সময়কালে এখানে রাজ দরবার এবং অসুরকুল উভয়েরই সহাবস্থান ছিলো এবং কোটাসুর ছিলো কৌটেশ্বর রাজত্বের জনপদ ও সদর দপ্তর। বর্তমান কোটাসুর নামটি প্রাচীন কৌটেশ্বর রাজ্যের নাম থেকে এসেছে বলে অনুমান করা হয়। নিকটস্থ ময়ূরেশ্বরের কুণ্ডলতলাকে কেন্দ্র করেই জড়িয়ে রয়েছে মহাভারতের একটি কাহিনীও। ময়ূরেশ্বর লাগোয়া বীরচন্দ্রপুর থেকে কোটাসুর পর্যন্ত এলাকা মহাভারতের একচক্রধাম হিসাবে পরিচিত। কথিত রয়েছে, অজ্ঞাতবাসের সময় কুন্তী-সহ পাণ্ডবেরা আশ্রয় নেয় লাগোয়া বীরচন্দ্রপুরে।
প্রশাসনিক ব্যবস্থা
ময়ূরেশ্বর ২ সমষ্টি উন্নয়ন ব্লকের প্রশাসনিক দপ্তরটি কোটাসুরে অবস্থিত।
বীরভূম জেলা পরিষদের অন্তর্গত ময়ূরেশ্বর ২ ব্লকের কোটাসুর পঞ্চায়েত সমিতিভুক্ত একটি গ্রাম পঞ্চায়েত হলো কুণ্ডলা, কোটাসুর এরই অন্তর্ভুক্ত একটি গ্রাম।
অবস্থান
রামপুরহাট মহকুমার উত্তরদিকের অংশ নলহাটি সমতলভূমি নামক ক্ষুদ্র ভূতাত্ত্বিক অঞ্চলের অন্তর্গত। আবার মহকুমার দক্ষিণাংশ ব্রাহ্মণী-ময়ূরাক্ষী অববাহিকা নামক অপর এক ক্ষুদ্র ভূতাত্ত্বিক অঞ্চলের অন্তর্গত। এই অববাহিকাটি উত্তরে ব্রাহ্মণী নদী থেকে দক্ষিণে ময়ূরাক্ষী নদী পর্যন্ত বিস্তৃৃৃত। মহকুমাটির উত্তর পশ্চিমে অবস্থিত সাঁওতাল পরগনা বিভাগের রাজমহল পাহাড়ের থেকে আসা জমির ঢাল স্পষ্টভাবে পরিলক্ষিত হয়। মানচিত্রে বাংলা-ঝাড়খণ্ড সীমানা অঞ্চল উদ্দিষ্ট এবং সীমানা বরাবর এই ভূমিরূপ লক্ষ্য করা যায়। মহকুমার পূর্বাংশে পশ্চিমবঙ্গ রাজ্যেরই মুর্শিদাবাদ জেলা রয়েছে। মানচিত্রে পদ্মা নদী এবং বাংলাদেশের সাথে আন্তর্জাতিক সীমানা স্পষ্ট। বীরভূম জেলা বা রামপুরহাট মহকুমার সাথে গঙ্গা নদীর সরাসরি কোনো যোগাযোগ নেই।
নগরায়ন
রামপুরহাট মহকুমার ৯৬.৬২ শতাংশ লোক গ্রাম্য জীবনযাপন করেন এবং ৩.৩৮ শতাংশ লোক শহরবাসী। কোটাসুর পুরোপুরিভাবে একটি গ্রাম।
জনতত্ত্ব
২০১১ সালের ভারতের জনগণনা অনুসারে কোটাসুরের মোট জনসংখ্যা ৪৩০২ জন, যার মধ্যে ২১৯৬ জন পুরুষ এবং ২১০৬ জন নারী। ছয় বৎসর অনূর্ধ্ব শিশু সংখ্যা ৪৮৬ জন যা জনসংখ্যার ১১.৩০ শতাংশ। মোট ছয় বৎসরোর্ধ্ব জনসংখ্যার ২৮৬৭ জন তথা ৭৫.১৩ শতাংশ সাক্ষরজ্ঞানসম্পন্ন
পরিবহন
মহম্মদ বাজার থেকে রানাঘাট অবধি বিস্তৃত ১১ নম্বর রাজ্য সড়কটি কোটাসুরের ওপর দিয়ে দীর্ঘায়িত।
নিকটবর্তী রেলওয়ে স্টেশন সাঁইথিয়া জংশনটি কোটাসুর থেকে ৭.৯ কিলোমিটার দূরে অবস্থিত।
শিক্ষা ব্যবস্থা
কোটাসুরে একটি সরকার পরিচালিত উচ্চ মাধ্যমিক সহশিক্ষা বিদ্যালয় রয়েছে, যা কোটাসুর উচ্চ বিদ্যালয় নামে পরিচিত। এছাড়া একাধিক প্রাথমিক ও বেসরকারী প্রাথমিক বিদ্যালয়ও রয়েছে। পার্শ্ববর্তী গ্রামগুলি থেকে প্রচুর ছাত্র-ছাত্রী কোটাসুর উচ্চ বিদ্যালয় বিদ্যালাভের জন্য ভর্তি হয়।
মদনেশ্বর মন্দির
কোটাসুর গ্রামে মধ্যস্থলে অবস্থিত মদনেশ্বর মন্দিরটি এই স্থানের অন্যতম উল্লেখযোগ্য স্থাপত্য। মন্দিরের প্রধান অনুষ্ঠানগুলি হলো - "শিবরাত্রি", "জলাভিষেক", "চড়ক" ইত্যাদি।
আমবাগান
ময়ূরেশ্বর নদীর তীরে অবস্থিত আমবাগানটি নিকটবর্তী কোটাসুরের পর্যটন ও চড়ুইভাতির অন্যতম কেন্দ্র।
কাইথি
কাইথি ২০১৯ সালে মুক্তিপ্রাপ্ত তামিল ভাষীয় অ্যাকশন রোমাঞ্চকর ঘরানার ভারতীয় চলচ্চিত্র, যার কাহিনীকার ও পরিচালক ছিলেন লোকেশ কনকরাজ। লোকেশ সিনেমাটিক ইউনিভার্স-এর প্রথম চলচ্চিত্র এটি। চলচ্চিত্রটিতে প্রধান চরিত্রে অভিনয় করেন কার্তি এবং নারাইন ও ধীনা পার্শ্ব চরিত্রে অভিনয় করেন ৷ সিনেমাটিরড্রীম ওয়ারিওর পিকচার্স -এর ব্যানারে প্রযোজনা করেন এস. আর. প্রকাশবাবু ও এস. আর. প্রভু এবং বিবেকানন্দ পিকচার্স্ -এর ব্যানারে তিরুপ্পুর বিবেক সহ-প্রযোজনা করেন ৷ এই চলচ্চিত্রের সংগীত পরিচালনা করেন স্যাম সি. এস., সিনেমাটোগ্রাফির কাজ করেন সাথয়ান সূরয়ান এবং ফিলোমিন রাজ এডিটিং -এর দায়িত্ব পালন করেন ৷
সিনেমার কাহিনী আবর্তিত হয়েছে সদ্য মুক্তি পাওয়া এক কয়েদি "দিল্লি"কে ঘিরে, যে তার মেয়ের সাথে প্রথমবার দেখা করার উদ্দেশ্যে যাওয়ার পথে সন্দেহবশতঃ পুনঃগ্রেফতার হয় ৷ যখন এক পার্টিতে কতিপয় পুলিশ অফিসার ষড়যন্ত্রমূলক ড্রাগ বিষক্রিয়ার শিকার হন, তখন ইন্সপেক্টর বিজয় ডিল্লীকে তার মেয়ের সাথে দেখা করিয়ে দেওয়ার পরিবর্তে অসুস্থ পুলিশ অফিসারদের একটা লরীতে করে হাসপাতালে পৌঁছে দেওয়ার জন্য রাজী করায় ৷ ডিল্লী, বিজয় ও লরীর মালিক হাসপাতালের উদ্দেশ্যে বেরিয়ে পড়ে এবং পথে অপরাধীদের ও সময়ের সাথে যুদ্ধ করে গন্তব্যে পৌঁছায় ৷ যাত্রাপথে তারা একটা পুলিশ স্টেশনকে আক্রমনের হাত থেকেও রক্ষা করে ৷
কাইথি ২৫ অক্টোবর ২০১৯ তারিখে দিওয়ালী উপলক্ষে মুক্তি দেওয়া হয় ৷ ছবিটি মুক্তির পর থেকেই এর অ্যাকশন সিকোয়েন্স, অভিনয় ও চিত্রনাট্যের জন্য দর্শকদের কাছে খুব জনপ্রিয়তা পায় ৷ দর্শকমহলের ইতিবাচক সাড়া পাওয়ার ফলে, সিনেমাটি দারুন ব্যবসায়িক সফলতা পায় এবং চলচ্চিত্রবোদ্ধা ও সমালোচকদের প্রচুর প্রশংসা অর্জন করে ৷  সম্প্রতি এই সিনেমাটির হিন্দী পুনঃনির্মাণ করার আনুষ্ঠানিক ঘোষণা করা হয়েছে, যেখানে মূল চরিত্রে অজয় দেবগনকে অভিনয় করতে দেখা যাবে ৷
পুনঃনির্মাণ
রিলায়েন্স এন্টারটেইনমেন্ট -এর সাথে মিলে মধু মান্টেনা এই সিনেমার স্বত্ত্ব কিনে নিয়েছেন হিন্দীতে পুনঃনির্মাণের জন্য, এবং অজয় দেবগন ছবিটির প্রধান চরিত্রে অভিনয়ের জন্য চুক্তিবদ্ধ হয়েছেন ৷
দ্য ট্রাম্প অর্গানাইজেশ্যান
ট্রাম্প অর্গানাইজেশন একটি মার্কিন ব্যক্তি মালিকানাধীন ইন্টারন্যাশনাল কোম্পানি, যা নিউইয়র্ক শহরের মিডটন ম্যানহাটনে ট্রাম টাওয়ারে অবস্থিত।
এটি যুক্তরাষ্ট্রের বর্তমান প্রেসিডেন্ট ডোনাল্ড ট্রাম্পের ব্যবসায়িক উদ্যোগের জন্য হোল্ডিং কোম্পানি হিসেবে কাজ করে। প্রায় ২৫০টি প্রতিষ্ঠান ট্রাম্পের নাম ব্যবহার করে। কোম্পানিটি ১৯২৩ সালে ট্রাম্পের দাদা এবং বাবা  “এলিজাবেথ ট্রাম্প অ্যান্ড সান” হিসেবে প্রতিষ্ঠা করেছিল। ১৯৭১ থেকে ট্রাম্প চেয়ারম্যান ও প্রেসিডেন্ট হিসেবে দায়িত্ব পালন করছেন।
ডোনাট
থাম্ব|একটি কফি শপে ডোনাট প্রদর্শন করা হচ্ছে।
ডোনাট (Doughnut অথবা Donut; উচ্চারণ: ) ময়দার খামিরযুক্ত তেলেভাজা এক ধরনের মিষ্টি খাবার। এটি অনেক দেশেই জনপ্রিয় এবং মিষ্টি জলখাবার হিসেবে বিভিন্ন আকারে তৈরি করা হয়, যা বাড়িতে তৈরি করা যায় কিংবা বেকারি, সুপারমার্কেট, খাবারের দোকান এবং ফ্র্যাঞ্চাইজড বিশেষ বিক্রেতাদের কাছ থেকে কেনা যায়। Doughnut হল প্রথাগত বানান, অন্যদিকে Donut হল এর সরলীকৃত সংস্করণ।
ডোনাটগুলি সাধারণত ময়দার খামির থেকে গোলাকৃতি করে তেলে কড়া ভাজা হয়, তবে অন্যান্য ধরনের পিটালিও ব্যবহার করা যেতে পারে। রুচি ও সৌন্দর্যবর্ধনের জন্য বিভিন্ন টপিং এবং ফ্লেভার ব্যবহৃত হয়, যেমন চিনি, চকলেট বা ম্যাপল সিরাপের প্রলেপ দেওয়া হয়। ডোনাটগুলিতে পানি, খামির, ডিম, দুধ, চিনি, তেল এবং প্রাকৃতিক বা কৃত্রিম ফ্লেভার অন্তর্ভুক্ত থাকতে পারে।
ভূগোলবিদদের তালিকা
এই ভূগোলবিদদের তালিকা তৈরি করা হয়েছে তাদের নামের আদ্যাক্ষর অনুসারে (বর্ণানুক্রমে)।
হ
<!
W
>
কাজাখস্তানের পর্যটন
কাজাখস্তান হচ্ছে আয়তনে পৃথিবীর নবম বৃহত্তম এবং সবচেয়ে বড় স্থলাবদ্ধ দেশ।  ২০১৪ সালের মতে, কাজাখস্তানের জিডিপির ০.৩%  এসেছে পর্যটন থেকে, তবে কাজাখস্তান সরকার ২০২০ সাল নাগাদ এই সংখ্যা ৩% এ উন্নীত করতে চায়। ওয়ার্ল্ড ইকোনমিক ফোরামের ২০১৭ সালের ভ্রমণ এবং পর্যটন প্রতিযোগিতামূলক রিপোর্ট অনুযায়ী, কাজাখস্তানের জিডিপির $৩.০৮ বিলিওয়ন ডলার বা সম্পূর্ণ জিডিপির ১.৬ শতাংশ আসে ভ্রমণ ও পর্যটন শিল্প থেকে। ২০১৭ সালের ওয়ার্ল্ড ইকোনমিক ফোরামের রিপোর্ট অনুযায়ী কাজাখস্তান ৮১তম স্থান অধিকার করেছে, যা পূর্বের বছরগুলোর তুলনায় চার ধাপ এগিয়ে।
শিল্প
২০১২ সালে, পর্যটক আসার দিক থেকে কাজাখস্তান বিশ্বের মধ্যে ৫১তম অবস্থানে ছিল। ২০০০ সালে কাজাখস্তানে মোট ১.৪৭ মিলয়ন আন্তর্জাতিক দর্শনার্থী পর্যটনের জন্য এসেছে, যা ২০১২ সালে বৃদ্ধি পেয়ে ৪.৮১ মিলিয়নে উন্নীত হয়। কাজাখস্তানের চমকপ্রদ পাহাড় পর্বত, হৃদ এবং মরুভূমির ভূপ্রাকৃতিক দৃশ্যের পর্যটক আকর্ষণ থাকা সত্ত্বেও, দ্য গার্ডিয়ান ম্যাগাজিন কাজাখস্তানকে "অতিকায় অনুন্নত" হিসেবে বর্ণনা করেছে। যেসব বিষয় দর্শনার্থীদের ভ্রমণে বাধা হয়ে দাঁড়াচ্ছে বলে উল্লেখ কর হয়, এগুলোর মধ্যে রয়েছে- অতিরিক্ত মূল্য, "জীর্ণশীর্ণ অবকাঠামো," "মন্দ পরিসেবা" এবং ভূগোলিকভাবে প্রাচুর্যপূর্ণ, অনুন্নত দেশে ভ্রমণের ক্ষেত্রে যৌক্তিক সমস্যাবলী। এমনকি দেশের স্থানীয় পর্যটকদের জন্যেও, কাজাখস্তানে ছুটি কাটানো দেশের বাইরে ছুটি কাটানোর থেকেও দ্বিগুণ ব্যয় বহুল। ব্রিটেনের প্রিন্স হ্যারীর মত উচ্চ শ্রেণীর পর্যটকরা কাজাখস্তানে এসে স্কিইং করেছেন।
সরকারি পদক্ষেপ
মানবাধিকার লঙ্ঘন এবং বিরোধী দলীয় রাজনৈতিকদের দমন পীড়নের দীর্ঘসূত্রী ইতিহাসের, কাজাখ সরকার, "পর্যটন শিল্প উন্নয়ন পরিকল্পনা ২০২০" নামে একটি পদক্ষেপ হাতে নিয়েছে। এই পদক্ষেপের মধ্যে রয়েছে কাজাখস্তানের পাঁচটি পর্যটন অঞ্চল: আস্তানা শহর, আলমাটি শহর, পূর্ব কাজাখস্তান, দক্ষিণ কাজাখস্তান, এবং পশ্চিম কাজাখস্তান এলাকা। দেশটি এই খাতে ২০২০ সাল নাগাদ $৪ বিলিয়ন ডলার বিনিয়োগের আশা করেছে এবং ৩,০০,০০০ নতুন কর্মসংস্থান তৈরি করতে চাচ্ছে।
ভিসা নীতি
কাজাখস্তান সর্বোচ্চ ৯০ দিন পর্যন্ত আর্মেনিয়া, বেলারুশ, জর্জিয়া, মলদোভা, কির্গিজস্তান, মঙ্গোলিয়া, রাশিয়া এবং ইউক্রেনের নাগরিকদের জন্য এবং সর্বোচ্চ ৩০ দিন পর্যন্ত আর্জেন্টিনা, আজারবাইজান, সার্বিয়া, দক্ষিণ কোরিয়া, তাজিকিস্তান, তুরস্ক এবং উজবেকিস্তান নাগরিকদের জন্য স্থায়ী ভিসা-মুক্ত ব্যবস্থার সুযোগ করে দিয়েছে।
কাজাখস্তান ইউরোপীয় ইউনিয়ন এবং ওইসিডি সদস্য রাষ্ট্র, মার্কিন যুক্তরাষ্ট্র, সংযুক্ত আরব আমিরাত, দক্ষিণ কোরিয়া, অস্ট্রেলিয়া, এবং নিউজিল্যান্ড সহ ৪৫টি দেশের নাগরিকদের জন্য স্থায়ী ভিসা-মুক্ত ব্যবস্থার প্রচলন করেছে।
দেশ অনুযায়ী আগমন
কাজাখস্তানে আগত বেশির ভাগ দর্শনার্থী নিচের দেশ সমূহ থেকে এসেছে:
কুষ্টিয়া জেলা সুইমিংপুল
কুষ্টিয়া জেলা সুইমিংপুল ২০১৭ সাল হতে সক্রীয় বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি কুষ্টিয়া জেলা স্টেডিয়ামের সীমার মধ্যে অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় কুষ্টিয়া জেলা ক্রীড়া সংস্থার তত্বাবধায়নে রয়েছে।
কাঠামো
কুষ্টিয়া জেলা সুইমিংপুল দোতলা প্যাভিলিয়ন, পাঁচ ধাপবিশিষ্ট সাধারণ গ্যালারি, আরসিসি সংযোগ সড়ক, গভীর নলকূপ, পুলের পানি ছাঁকনির মাধ্যমে পরিষ্কার রাখার মত কাঠামো যুক্ত। এটি খোলা আকাশের নীচে উম্মুক্ত সুইমিংপুল।
হ্লাকপা ঘেলু
হ্লাকপা ঘেলু (ल्हाक्पा घेलु) (জন্ম ২৩ জুন ১৯৬৭), হলেন একজন নেপালি শেরপা পর্বতারোহী, যিনি নেপালের সোলুখুম্বু জেলার খারীখোলার জুবিং-১ এ জন্মগ্রহণ করেন। তিনি মাউন্ট এভারেস্টের (৮,৮৪৮ মিটার উচ্চতাবিশিষ্ট পৃথিবীর সর্বোচ্চ পর্বতশৃঙ্গ; নেপালি নাম "সাগরমাতা") দ্রুততম আরোহণের বিশ্ব রেকর্ড ধারণের জন্য বিখ্যাত। তিনি মাত্র ১০ ঘণ্টা ৫৬ মিনিট ৪৬ সেকেন্ডে এভারেস্ট জয় করেন। ঘেলুর জীবনের দশম এভারেস্ট যাত্রায় তিনি এই রেকর্ড করেন।
ব্যক্তিগত জীবন
হ্লাকপা ঘেলু ১৯৬৭ খ্রিষ্টাব্দের ২৩ জুনের আশেপাশের কোনো এক সময়ে নেপালের সোলুখুম্বু জেলায় জন্মগ্রহণ করেন। উপজাতীয় শেরপা সম্প্রদায় ঐতিহ্যগতভাবে জন্ম তারিখ গণনা করে না, যে কারণে সঠিকভাবে তাদের জন্ম তারিখ ও বয়স বের করা সম্ভব হয় না।
হ্লাকপা ঘেলুর পরিবার বংশানুক্রমিকভাবে পর্বতারোহী। হ্লাকপার বড় ভাই ১৯৯১ খ্রিষ্টাব্দে অন্নপূর্ণা আরোহণের সময় মৃত্যুবরণ করেন। এছাড়া তার ছোট ভাইও মাউন্ট এভারেস্ট জয় করেছেন। হ্লাকপা ব্যক্তিজীবনে ফুলি নামক একজনের সাথে বিবাহ বন্ধনে আবদ্ধ হয়েছেন এবং তাদের আং দাওয়া, নিমা এবং তাশি নামে তিনজন সন্তান রয়েছে।
২০০৬ খ্রিষ্টাব্দের ডিসেম্বর মাসে হ্লাকপা ঘেলু যুক্তরাষ্ট্রের ইউটায় স্থানান্তরিত হন। তার পর্বতারোহণে দক্ষতা সত্ত্বেও অর্থনৈতিকভাবে যুদ্ধমান, কেননা পাশ্চাত্যের একজন গাইডের (পথপ্রদর্শক) চেয়ে নেপালি শেরপারা খুবই অল্প মজুরি পান। ইউটায় পর্বতারোহণের গাইড হিসেবে কাজ খুঁজতে তাকে অনেক বেগ পেতে হয় এবং এ কারণে কাজ খোঁজার পাশাপাশি কফি হাউজ, সাইনবোর্ড টাঙানো এবং পিজা সরবরাহের কাজ করতে হয়।
২০০৮ খ্রিষ্টাব্দে হ্লাকপা আল্পাইন অ্যাসেন্ট ইন্টারন্যাশনালের গাইড হিসেবে কাজ শুরু করেন। কাজের অংশ হিসেবে তিনি মাউন্ট রাইনার এবং আকনকাগুয়ায় আরোহণ করেন।
এভারেস্টের দ্রুততম আরোহণ
হ্লাকপা ঘেলু ২০০৩ খ্রিষ্টাব্দের ২৫ মে বিকাল ৫:০০ টায় এভারেস্টে উঠার জন্য যাত্রা শুরু করেন এবং ২৬ মে সকাল ৩টা ৫৬ মিনিট ৪৬ সেকেন্ডে এভারেস্টের চূড়ায় পৌঁছান। তিনি ২৬ মে সকাল ১১:২০ মিনিটে বেজ ক্যাম্পে ফেরত আসেন। হ্লাকপা চূড়ায় পৌঁছে ৬ ফুট (১.৮ মিটার) লম্বা তাম্রদণ্ডে নেপালের পতাকা উত্তোলন করেন বলেও প্রতিবেদন পাওয়া যায়। বেজ ক্যাম্প থেকে শৃঙ্গে আরোহণ এবং শৃঙ্গ থেকে বেজ ক্যাম্প পর্যন্ত অবরোহণে তার সময় প্রয়োজন হয় ১৮ ঘণ্টা ২০ মিনিট।
হ্লাকপার ভাঙা পূর্বের রেকর্ডটি (১২ ঘণ্টা ৪৫ মিনিট) কিছুদিন পূর্বেই ২০০৩ খ্রিষ্টাব্দের ২৩ মে রোলওয়ালিং হিমাল থেকে আগত পেম্বা দোর্জি শেরপা কর্তৃক করা হয়েছিল।
হ্লাকপা গেলু "জুবিলমস এক্সপেডিশন মাউন্ট এভারেস্ট ২০০৩" এর বারো সদস্যবিশিষ্ট দলের সরদার বা দলনেতা ছিলেন। তিনি জার্মানির স্কাফলাশ থেকে আগত ৫৬ বছর বয়সী পর্বতারোহী ইকহার্ড শ্মিটের নেতৃত্বে মাউন্ট এভারেস্টের দক্ষিণ পূর্ব শৈলশিরা থেকে আরোহণ শুরু করেন।
অন্যান্য পর্বতারোহণ
বারো বারেরও বেশি এভারেস্ট জয় করার পাশাপাশি হ্লাকপা হিমালয়ের চোইয়ু এবং অমা ডবলাম শৃঙ্গ জয় করেন।
২০০৭ খ্রিষ্টাব্দে নেপালে তার জন্মস্থানের একটি প্রাথমিক বিদ্যালয়ের তহবিল সংগ্রহ এবং হিমালয়ের পর্বতারোহণে শেরপাদের ভূমিকার বিষয়ে সচেতনতা বৃদ্ধির জন্য এভারেস্ট জয় করেন।
গাইডিং সংক্রান্ত অভিযান ও পর্বতারোহণ
ঘেলু অ্যাডভেঞ্চার অ্যাসেন্টস (adventureascents.com) নামক একটি অভিযান/পর্বতারোহণ সংক্রান্ত প্রতিষ্ঠান পরিচালনা করেন। তিনি হিমালয়ের অভিযান ও পর্বতারোহণকে মাথায় রেখে সারা পৃথিবীব্যাপী বেশ কিছু শৃঙ্গে গাইড হিসেবে কাজ করেন।
সাদাডগা প্রবালপ্রাচীর হাঙর
সাদাডগা প্রবালপ্রাচীর হাঙর (Whitetip reef shark; বৈজ্ঞানিক নাম: Triaenodon obesus) কার্কারিনিডি পরিবারের অন্তর্গত এক প্রজাতির রেকিয়াম হাঙ্গর। প্রজাতিটি Triaenodon গণের একমাত্র সদস্য।
নামকরণ
thumb|left Rüppell ১৮৩৭ সালে হোয়াইটটিপ রীফ হাঙ্গর কে Carcharias obesus নামে বর্ণিত করেন। এটির বর্তমানে বৈধ নাম Triaenodon obesus (Rüppell, ১৮৩৭), একই বছরে তিনি আগের নামটি পরিবর্তন করেন। এই নামটিকে একটি প্রতিশব্দ হিসেবে উল্লেখ করে এটিকে সাহিত্যে হাজির করা হয় ১৯৩৯ সালে।
বর্ণনা
thumb|upright=1.2|left এই প্রজাতি শরীর খুবই পাতলা গড়নের এবং এদের চেহারা একবার দেখলেই চেনা যায়। এদের মাথা ছোটো কিন্তু চওড়া। এদের চোখ ডিম্বাকৃতি এবং পৃষ্ঠদেশীয় এবং লেজের পাখনায় সাদা রংয়ের দাগ থাকে আর এই কারণে এদের নাম হয়েছে "হোয়াইটটিপ রীফ শার্ক"। এরা দিনের বেলায় গুহায় ঘুমিয়ে কাটায় এবং রাতে শিকার করার জন্য বের হয়। এরা বনি মাছ, crustaceans, এবং অক্টোপাস খেয়ে থাকে। হোয়াইটটিপ রীফ হাঙ্গর খুবই সামাজিক একটি মাছ এবং এরা বড় দল বেধে সাগরের তলায় ঘুরে বেড়ায়। এরা কোন স্থানিক প্রজাতি নয়, যদিও এরা একই এলাকায় কয়েক মাস থেকে এক বছরও কাটাতে পারে। এদের (স্ত্রী হাংগর) জরায়ু হয়। মা এর সাথে বাচ্চা অমরা সংযোগ এর মাধ্যমে টিকে থাকে। একটি নারী হাঙ্গর বছরে ১-৬ টি বাচ্চা জন্ম দিয়ে থাকে। এদের গর্ভাবস্থার সময়সীমা হয় ১০-১৩ মাস পর্যন্ত।
বিচরণ
thumb|Right হোয়াইটটিপ রীফ শার্ক প্রশান্ত মহাসাগরের বিরাট এলাকা জুড়ে বসবাস করে। দক্ষিণ আফ্রিকা, পাকিস্তান এবং লোহিত সাগর সহ শ্রীলঙ্কা, মায়ানমার, ইন্দোনেশিয়া, ভিয়েতনাম, তাইওয়ান, Riu Kiu দ্বীপপুঞ্জ, ফিলিপাইন, অস্ট্রেলিয়া ও নিউ গিনি সহ আরো অনেক এলাকায় এরা বিচরণ করে। এদের খুব বেশি চোখে পড়ে পলিনেশিয়া এবং হাওয়াইয়ান দ্বীপের উত্তরদিকে ও Pitcairns এর দক্ষিণপশ্চিমে। এরা পূর্ব প্রশান্ত মহাসাগরে কোস্টা রিকা কোকোস এবং গালাপাগোস দ্বীপপুঞ্জ ও উত্তর পনামা এর বন্ধ জলের মধ্যে থাকে। হোয়াইটটিপ রীফ শার্ক প্রশান্ত মহাসাগরের একটি খুবই সাধারণ রীফ হাঙ্গর। ব্লাকটিপ রীফ শার্ক ও গ্রেরীফ শার্ক হলো এর এমন দুটি জাতভাই যারা হোয়াইটটিপ রীফ শার্ক এর সাথেই এক এলাকায় থাকে ।
হোয়াইটটিপ রীফ হাঙ্গর পরিষ্কার, অগভীর প্রবালদ্বীপ এর পার্শ্ববর্তী জলের মধ্যে বসবাস করতে ভালোবাসে। এমনিতে এরা ৪-৪০ মিঃ (২৬-১৩০ ফুট) গভীর জলে থাকতে ভালোবাসে তবে এদের ১,০৮৩ ফুট গভীর জলেও থাকতে দেখা গেছে। এরা পৃষ্ঠদেশে খুব কমই আসে গভীর জলেই বেশি থাকে। এই হাঙ্গর দীর্ঘ সময়ের জন্য গতিশূন্য হয়ে জলের তলায় থাকতে সক্ষম। কখনও কখনও এরা সারিবদ্ধ ভাবে চলাফেরা করলে একসাথে এদের স্তূপাকৃতির মতো মনে হয়। হোয়াইটটিপ রীফ হাঙ্গর রাতে সক্রিয় হয়ে ওঠে। এসময় এদের আনাগোনা বাড়ে।
জীববিদ্যা
thumb|upright=1.2|left এই ক্ষুদ্র হাঙ্গরটির মাথা চওড়া চ্যাপটা এবং সরু। এদের তুণ্ড বৃত্তাকার হয় এবং চোখ হয় আনুভূমিকভাবে ডিম্বাকার । এদের প্রথম পৃষ্ঠীয় পাখনা ও মুক্ত বক্ষীয় পাখনা এর ডগায় সাদা রং এর টিপ উৎপন্ন হয়। দ্বিতীয় পৃষ্ঠীয় পাখনা এমনিতেই বড় হয়, কিন্তু প্রথম পৃষ্ঠদেশীয় চেয়ে অনেকটা ছোটো হয়। এদের বক্ষীয় পাখনা চওড়া এবং ত্রিকোণ আকৃতির হয়, পায়ু পাখনা দ্বিতীয় পৃষ্ঠীয় পাখনার থেকে একটু বড় হয়।
হোয়াইটটিপ রীফ হাঙ্গর এর নাম দেওয়া হয়েছে এদের পৃষ্ঠদেশীয় এবং লেজের পাখনার উপরের অংশে সাদা টিপের জন্য। এদের শরীরের রং গাঢ় ধূসর, শরীরে ছোট গাঢ় দাগ দেখা যায়। পাখনা ছাড়াও সাদা টিপ থাকতে পারে তবে সব সময় থাকতে হবে এমন কথা নেই, নাও থাকতে পারে। অনেক সময় অনেকে হোয়াইটটিপ রীফ শার্ক ও সিলভারটিপ রীফ শার্ক চিনতে ভুলকরে। সিল্ভারটিপ রীফ শার্ক এরও প্রথম পৃষ্ঠদেশীয় এবং দ্বিতীয় পৃষ্ঠীয় পাখনায় অনেকটা সাদার মত দেখতে রূপালি দাগ থাকে। এদের Tricuspid এর দাঁত বড় ও ত্রিকোণ আকার হয়। মধ্যবর্তী দাঁত গুলো ছোটো হয় ও দুই পাশে সাজানো থাকে।
প্রাপ্তবয়স্ক একটা হোয়াইটটিপ রীফ হাঙ্গর ৫.২৫ ফুট থেকে শুরু করে ৭ ফুট পর্যন্ত হতে পারে। অন্য সব হাঙ্গরের মতো এদের নারীরা পুরুষদের থেকে বড় হয়। পরিণত একটি পুরুষ ৩.৪ ফুট থেকে ৫.৫ ফুট এর মধ্যে হয়ে থাকে এবং পরিণত একটি নারী হাঙ্গর এর আকার হয় ৩.৫৭ ফুট থেকে ৫.১৮ ফুট। এখানে একটা জিনিস খেয়াল করার মতো যে পুরুষরা নারীদের থেকে আকারে খুব বেশি ছোট হয়না। ধরা পড়া সব থেকে বড়ো হোয়াইটটিপ রীফ হাঙ্গর এর অকার ছিলো ৭ ফুট(২.১৩ মিটার)। এই প্রজাতির হাঙ্গর সর্বোচ্চ ২৫ বছর বাঁচে।
প্রজনন
thumb|upright=1.2|left প্রজননের সময় পুরুষ হাঙ্গর নারী হাঙ্গরের পাশে খুবই গুরত্বপূর্ণ ভূমিকা পালন করে। পুরুষ হাঙ্গর মিলনের সময় নারী হাঙ্গরকে মুখ দিয়ে কামড়ে ধরে রাখে। এটি একটি বিপজ্জনক প্রক্রিয়া। অনেকসময় নারী হাঙ্গরের শরীরে আঘাত লাগে, এমনকি নারী হাঙ্গরটি মারাও যেতে পারে। একটি নারী হাঙ্গর পরপর অনেক গুলো পুরুষ হাঙ্গরের সাথে যৌন মিলন ঘটায়। এমনকি একসাথে একের অধিক পুরুষ হাঙ্গরের সাথেও একটি নারী হাঙ্গরকে যৌন মিলন করতে দেখা গেছে। শুক্রাণু ছাড়াও নারী দেহে সাগরের জল ও কিছু হরমোন যায়, যা নারী হাঙ্গরকে পরের দিন গুলোতে নানভাবে সাহায্য করে।দেখা গেছে যে পুরুষের শুক্রাণু ক্ষমতা বেশি তার থেকেই জন্ম নেয় নতুন বাচ্চা।
৫ বছর বয়স হলে এবং আকার প্রায় ১৫০ সেমি হলে নারী ও পুরুষ উভয় প্রজননক্ষম হয়। এদের গর্ভধারণের সময়সীমা হয় ১০-১৩ মাস। এরা একবারে ১-৬ টি বাচ্চা দেয়। এরা জরায়ুতে হয়, মা এর সাথে বাচ্চা প্ল্যাসেন্টাল সংযোগ এর দ্বারা টিকে থাকে। যখন বাচ্চা মা এর শরীর থেকে বের হয় তখন এদের আকার ২০.৫-২৩.৬ ইঞ্চির (৫১-৬০ সেমি) মত হয়। প্রজনন এবং জন্মের সময় ঋতুর উপর নির্ভরশীল।
মানুষের মিথস্ক্রিয়া
এই হাঙ্গর মানুষের কাছে সহজে আসতে চায় না এবং এদের দাঁত খুবই ছোটো হয়। হোয়াইটটিপ রীফ শার্ক মানুষের প্রতি খুব কমই আক্রমণাত্মক মনোভাব দেখায়। যদিও সাঁতারুরা এদের কাছে গেলে তদন্ত করে দেখে নেন অনেক সময়। এরা তুলনামূলকভাবে নিরীহ হয়। এই প্রজাতির হাঙ্গরকে খাবারের জন্য ধরা হয়। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (আইইউসিএন) একে প্রায়-বিপদগ্রস্ত মাছের লাল তালিকায় স্থান দিয়েছেন।
রসায়নবিদ
রসায়নবিদ শব্দটি বিশেষ্য, এর দ্বারা ব্যক্তি বিশেষকে বোঝায় যিনি রসায়ন সম্পর্কে অভিজ্ঞ। বিজ্ঞানের ভাষায় রসায়নবিদ বলতে সেই বিজ্ঞানীকেই বোঝায় যিনি রসায়ন সম্পর্কে ভালো পড়াশোনা এবং প্রশিক্ষণ লাভ করেছেন। এক্ষেত্রে একটি বিষয় লক্ষ্য করতে হবে যে যারা রাসায়নিক উপদান নিয়ে নাড়াচড়া করেন অথবা ব্যবসা করেন তারা কিন্তু রসায়নবিদ নয়। রসায়নবিদ হতে হলে রসায়নে দক্ষ হতে হবে এবং সেই সাথে রসায়নের উপর পর্যাপ্ত জ্ঞান থাকতে হবে।
রসায়ন ও রসায়নবিদের ইতিহাস
রসায়ন ও রসায়নবিদের ইতিহাস পরস্পর সংযুক্ত। রসায়নের শিকড় খুঁজতে হলে দহনের ইতিহাস খুঁজতে হবে। আগুন আবিষ্কারের পর থেকেই মূলত রসায়নের সূচনা হয়েছে। আগুন হচ্ছে সেই মহাজাগতিক শক্তি যা এক বস্তুকে অন্য বস্তুতে রুপান্তরের ক্ষমতা রাখে। আগুন ছিলো মানবসভ্যতার প্রথম দিকের মহা আগ্রহের বস্তু। আগুনের হাত ধরে মানুষ আবিষ্কার করে লোহা। শুরু হয় লৌহ যুগের। পরে আবিষ্কার করে কাচ। এর পরে আবিষ্কৃত হয় সোনা। সোনা সব থেকে মূল্যবান ধাতুর মর্যাদা লাভ করে। অনেক ব্যক্তি ধাতুকে সোনায় পরিনত করার পদ্ধতি আবিষ্কারের প্রচেষ্টা চালায়।  কেউ পরশপাথরের সন্ধান চালায়। কেউ করে গবেষণা। এর ফলে বিজ্ঞানের একটা শাখার উদ্ভব ঘটে। প্রথম দিকে যাকে বলা হতো আলকেমি।  রসায়নবিদের ইংরেজি কেমিস্ট শব্দটি এসেছে লাতিন বিশেষ্য ‘“কেমিস্তা”’ থেকে যা ‘“আলকেমিস্তা”’র সংক্ষিপ্ত রূপ।  আর আলকেমিস্টের সূচনা ঘটে ইসলামী বিজ্ঞানীদের হাতে। আলকেমিস্টগণ অনেক রাসায়নিক পদ্ধতি আবিষ্কার করেন। যার হাত ধরে আধুনিক রসায়ন পূর্ণতা পেয়েছে। ১৭৮৩ সালে এন্টোনি ল্যাভয়শিয়ে ভরের নিত্যতা সূত্র আবিষ্কার করেন। তার হাত ধরেই আধুনিক রসায়নের পথচলা শুরু হয়। আবিষ্কৃত হয় ১০৯ টি মৌলিক পদার্থ। আবিষ্কৃত মৌলগুলোকে পর্যায় সারণীতে সজ্জিতকরেন দিমিত্রি মেন্ডেলিফ।
শিক্ষা
রসায়নের উপর ভালো চাকরি পেতে হলে কমপক্ষে রসায়নের উপর স্নাতক ডিগ্রি অর্জন করতে হবে। কিন্তু গবেষণার মত চাকরি পেতে হলে পিএইচডি’র মত ডিগ্রির প্রয়োজন হয়। স্নাতকোত্তর এবং তার পরের ধাপগুলোতে শিক্ষার্থীরা রসায়নের একটি নির্দিষ্ট ক্ষেত্রে পড়াশোনা করেন। রসায়নের ক্ষেত্রগুলোর মধ্যে উল্লেখযোগ্য ফলিত রসায়ন। তত্বীয় রসায়ন, জৈব রসায়ন, অজৈব রসায়ন, প্রাণ রসায়ন, পারমাণবিক রসায়ন, কোয়ান্টাম রসায়ন, পরিবেশ রসায়ন, ব্যবহারিক রসায়ন এবং ভৌত রসায়ন। রাসায়নিক কারখানাতে যেসকল রাসায়নিক ডিগ্রি ছাড়া কাজ করেন তাদেরকে রাসায়নিক টেকনিশিয়ান বলা হয়।
চাকুরি
রসায়নবিদদের চাকরির ক্ষেত্র মূলত তিনটি। শিক্ষা প্রতিষ্ঠান, শিল্প কারখানা বিশেষ করে রাসায়নিক এবং ঔষধ কারখানা এবং সরকারী গবেষণাগারগুলোতে। রসায়নকে অনেক গুলো উপশাখায় বিভক্ত করা হয়েছে। প্রতিটি শাখাই গুরুত্বপূর্ণ। যেমন তত্বীয় রসায়ন, ফলিত রসায়ন, প্রাণ রসায়ন, জৈব রসায়ন, অজৈব রসায়ন, ভৌত রসায়ন ইত্যাদি।
পেশাদারী সংগঠন
রসায়নবিদদের অনেকগুলো সংগঠন আছে। যেমন যুক্তরাজ্যের রয়্যাল সোসাইটি অফ কেমিস্ট্রি (রসায়নের রাজকীয় সমিতি), যুক্তরাষ্ট্রের আমেরিকান রসায়ন সমিতি ইত্যাদি।
সম্মাননা এবং পুরস্কার
রসায়নবিদদের সর্বোচ্চ সম্মাননা হচ্ছে রসায়নে নোবেল পুরস্কার যা আলফ্রেড নোবেল এর মৃত্যুর আগে করা উইল অনুসারে সুইডিশ রাজকীয় বিজ্ঞান একাডেমীর মাধ্যমে ১৯০১ সাল থেকে দেয়া হয়।
প্রথম ফুয়াদ
প্রথম ফুয়াদ (فؤاد الأول Fu’ād al-Awwal; ২৬ মার্চ ১৮৬৮ - ২৮ এপ্রিল ১৯৩৬) ছিলেন মিশর ও সুদানের সুলতান ও পরবর্তীকালে বাদশাহ। তিনি মিশর ও সুদানের মুহাম্মদ আলি রাজবংশীয় শাসকদের মধ্যে নবম। তাঁর বড় ভাই সুলতান হুসাইন কামেলের উত্তরসূরি হিসেবে ১৯১৭ সালে তিনি মিশরের সুলতান হন। ১৯২২ সালে যুক্তরাজ্য মিশরের স্বাধীনতাকে স্বীকৃতি দেয়ার পর তিনি সুলতানের বদলে বাদশাহ উপাধি গ্রহণ করেন।
প্রারম্ভিক জীবন
সুলতান হওয়ার পূর্বে ফুয়াদ কায়রো বিশ্ববিদ্যালয় প্রতিষ্ঠায় গুরুত্বপূর্ণ ভূমিকা রেখেছেন। ১৯০৮ সালে তিনি বিশ্ববিদ্যালয়ের প্রথম রেক্টর হন। ১৯১৩ সালে পদত্যাগের আগ পর্যন্ত তিনি এই দায়িত্ব পালন করেছেন। তৎকালীন বিচারমন্ত্রী হুসাইন রুশদি পাশা এসময় তাঁর স্থলাভিষিক্ত হন। ১৯১৩ সালে ফুয়াদ তাঁর নিজের জন্য আলবেনিয়ার সিংহাসন অধিকারের ব্যর্থ চেষ্টা চালান। এর এক বছর পূর্বে আলবেনিয়া উসমানীয় সাম্রাজ্যের কাছ থেকে স্বাধীনতা লাভ করেছিল। সে সময় তাঁর ভাইপো দ্বিতীয় আব্বাস হিলমি পাশা মিশর শাসন করছিলেন এবং নিজ দেশে ফুয়াদের শাসক হওয়ার সম্ভাবনা কম ছিল। এ সকল কারণে এবং মুহাম্মদ আলি রাজবংশ আলবেনীয় বংশোদ্ভূত হওয়ার কারণে ফুয়াদ আলবেনিয়ার সিংহাসন লাভের প্রচেষ্টা চালান। ১৯১৫ থেকে ১৯১৮ সাল নাগাদ ফুয়াদ ইজিপশিয়ান জিওগ্রাফিক সোসাইটির প্রেসিডেন্ট হিসেবে দায়িত্বপালন করেছেন।
শাসনকাল
১৯১৭ সালে ভাই হুসাইন কামেল মারা যাওয়ার পর ফুয়াদ মিশরের সুলতান হন। ১৯১৯ সালে মিশরের বিপ্লবের পর যুক্তরাজ্য মিশরের উপর থেকে তাদের কর্তৃত্ব তুলে নেয় এবং ১৯২২ সালের ২৮ ফেব্রুয়ারি স্বাধীনতার স্বীকৃতি দেয়। ১৯২২ সালের ১৫ মার্চ ফুয়াদ সুলতান উপাধির পরিবর্তে বাদশাহ উপাধি ধারণের আদেশ জারি করেন। ১৯৩০ সালে তিনি ১৯২৩ সালের সংবিধান বাতিল করে নতুন সংবিধান প্রণয়ন করেছিলেন। এই নতুন সংবিধানে সংসদের ক্ষমতা উপদেষ্টা মূলক ক্ষেত্রে সীমিত করা হয়। তবে ব্যাপক অসন্তোষের ফলে তিনি ১৯৩৫ সালে পূর্বের সংবিধান পুনর্বহাল করতে বাধ্য হন।
১৯২৩ সালের সংবিধানে ফুয়াদকে অনেক ক্ষমতা দেয়া হয়েছিল। তাঁকে প্রদত্ত সংসদ বিলুপ্ত করার ক্ষমতা তিনি কয়েকবার ব্যবহার করেছিলেন। তাঁর শাসনামলে রাজকীয় ইচ্ছার কারণে মন্ত্রিসভা বিলুপ্ত হয় এবং কোনো সংসদই চার বছরের মেয়াদ পূর্ণ করতে পারেনি।
ব্যক্তিগত জীবন
ফুয়াদ তাঁর প্রথম স্ত্রী শিভাকিয়ার খানুম এফেন্দিকে ১৮৯৫ সালের ৩০ মে কায়রোর আব্বাসিয়া প্রাসাদে বিয়ে করেন। তাঁদের দুই সন্তান ছিল। তন্মধ্যে ইসমাইল ফুয়াদ শৈশবে মারা যান। অন্যজন ছিলেন কন্যা ফাওকিয়া। ১৮৯৮ সালে তাঁদের তালাক হয়।
১৯১৯ সালের ২৪ মে ফুয়াদ তাঁর দ্বিতীয় স্ত্রী নাজলি সাবরিএ কায়রোর বুস্তান প্রাসাদে বিয়ে করেন। এই দম্পতির পাঁচ সন্তান ছিল। পরবর্তী বাদশাহ প্রথম ফারুক তাঁদের মধ্যে অন্যতম।
চিন ও ফুয়াদ
চিনে ফুয়াদ মুসলিম লাইব্রেরি চিনা মুসলিম মা সংতিং কর্তৃক তাঁর নামে নামকরণ করা হয়েছে।
বিয়ে
১. শিভাকিয়ার খানুম এফেন্দি (১৮৭৬-১৯৪৭)
সন্তান
২. নাজলি সাবরি (১৮৯৪-১৯৭৮)
ফেইয়ানর্ট
ফেইয়ানর্ট নেদারল্যান্ডের অন্যতম সেরা তিনটি ক্লাবের মধ্যে একটি, যারা প্রতিষ্ঠার পর থেকেই সাফল্য অর্জন করেতে শুরু করেছিল। ঘরোয়া ফুটবলে, ফেইয়ানর্ট এপর্যন্ত ৩২টি শিরোপা জয়লাভ করেছে; যার মধ্যে ১৫টি এরেডিভিজি শিরোপা, ১৩টি কেএনভিবি কাপ শিরোপা এবং ৪টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, ফেইয়ানর্ট এপর্যন্ত ৩টি শিরোপা জয়লাভ করেছে; যার মধ্যে ৪টি ইউরোপীয় কাপ শিরোপা, ২টি উয়েফা কাপ রয়েছে।
বিনত বিবির মসজিদ
থাম্ব|বিনত বিবির মসজিদের অপূর্ব মিনার থাম্ব|বিনত বিবির মসজিদের মিনার, কাছ থেকে বিনত বিবির মসজিদ বাংলাদেশের ঢাকা শহরের পুরান ঢাকা এলাকায় অবস্থিত একটি মধ্যযুগীয় মসজিদ। নারিন্দা পুলের উত্তর দিকে অবস্থিত এই মসজিদটির গায়ে উৎকীর্ণ শিলালিপি অনুসারে ৮৬১ হিজরি সালে, অর্থাৎ ১৪৫৭ খ্রিষ্টাব্দে সুলতান নাসিরুদ্দিন মাহমুদ শাহের শাসনামলে তার কন্যা মুসাম্মাত বখত বিনত বিবি এটি নির্মাণ করান।
নারিন্দার যে প্রাচীন পুলের পাশে মসজিদটি অবস্থিত, তার নাম হায়াত বেপারির পুল। মসজিদটি চৌকোনা, এবং এতে দুইটি গম্বুজ ও চারটি মিনার রয়েছে। এই মসজিদটি ঢাকার সবচেয়ে পুরাতন মুসলিম স্থাপনার নিদর্শন হিসাবে অনুমিত।
প্রত্নতত্ত্ববিদ ও ঐতিহাসিক আ ক ম যাকারিয়া তাঁর ‘বাংলাদেশের প্রত্নসম্পদ’ বইয়ে এই মসজিদ সম্পর্কে লিখেন, "বিনত বিবির আদি মসজিদটি ছিল এক গম্বুজবিশিষ্ট। পরে এটি সংস্কার ও পরিবর্ধন করার সময় আরেকটি গম্বুজ তৈরি করা হয়। আদি মসজিদটি ছিল বর্গাকার। ভেতরের আয়তন ছিল ৩.৬৩ বর্গমিটার। প্রতিটি দেয়াল ৩.৬৩ মিটার প্রশস্ত। এই মসজিদের গায়ে উৎকীর্ণ শিলালিপি থেকে জানা গেছে, কোনো এক মরহমতের কন্যা মোসাম্মত বখত বিনত (পুরো নাম মোসাম্মত বখত বিনত দোখতর-ই-মরহমত) এই মসজিদ নির্মাণ করিয়েছিলেন। তখন বাংলায় ছিল সুলতানি আমল। সালতানাত পরিচালনা করছিলেন সুলতান নাসির-উদ্-দীন মাহমুদ শাহ্।"
বর্তমানে পুরোনো মসজিদের সামনে নতুন ছয়তলা ভবন নির্মাণ করা হয়েছে। পুরোনো মসজিদটি প্রত্নতত্ত্ব বিভাগের তালিকাভুক্ত।
অবস্থান
মসজিদটি ঢাকা দক্ষিণ সিটি করপোরেশনের ৪১ নম্বর ওয়ার্ডে, ওয়ারী থানায় অবস্থিত। এর অবস্থান হচ্ছে ।
পালং ইউনিয়ন
পালং ইউনিয়ন বাংলাদেশের ঢাকা বিভাগের শরীয়তপুর জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
ইউরোপীয় ভাষা দিবস
thumb|300px|ইউরোপীয় আদিবাসী ভাষাগুলোর বিস্তরন মানচিত্র (codes according to [[List of ISO 639-1 codes|ISO 639-1 and ISO 639-2)]]
ইউরোপীয় ভাষা দিবস ২৬ সেপ্টেম্বর তারিখে সমগ্র বিশ্ব ব্যাপী পালিত হয়। বিশ্বব্যাপী ইউরোপীয় ভাষার চর্চা ও গবেষণায় উদ্বুদ্ধ করা ও ছড়িয়ে দেয়ার অভিপ্রায়ে ২০০১ সালে ইউরোপীয় ভাষা বর্ষ সমাপ্তের পর ঐ বছরেরই ৬ ডিসেম্বর তারিখে কাউন্সিল অব ইউরোপ এই দিবসটি পালনের জন্য প্রস্তাবনা আনে যা পরবর্তীতে কাউন্সিল অব ইউরোপ ও ইউরোপীয় ইউনিয়ন - এই দুই সংস্থার যৌথ সম্মতিতে গৃহীত ও পালিত হয়।
চণ্ডীদাস
চণ্ডীদাস (১৩৭০-১৪৩০),মধ্যযুগের চতুর্দশ শতকের বাঙালি কবি। তিনি চৈতন্য-পূর্ব বাংলা সাহিত্যে বৈষ্ণব পদাবলী রচয়িতা হিসেবে বিশিষ্ট স্থান অধিকার করে আছেন। চৈতন্যের জন্মের আগে থেকেই চণ্ডীদাসের নামোল্লেখিত বহু গীতিপদ মানুষের মুখে মুখে ফিরত। চৈতন্য নিজে তার পদ আস্বাদন করতেন। শ্রুতি আছে, রজকিনী রামী তার সহজসাধনের সঙ্গিনী ছিলেন।
চণ্ডীদাস-সমস্যা
বাংলাদেশের মাগুরা জেলা সদর থেকে প্রায় ২৭ কিলোমিটার দক্ষিণে শালিখা উপজেলার শতখালি ইউনিয়নের শতখালী গ্রামের ধোপাখালী পাড়া তে জন্ম নেন চণ্ডিদাস।
বাংলা ভাষায় রাধা ও কৃষ্ণের প্রেম সম্পর্কিত প্রায় ১২৫০ টির অধিক কাব্যের সন্ধান পাওয়া গেছে যেখানে রচয়িতা হিসেবে বড়ু চণ্ডীদাস, দীন চণ্ডীদাস ও দ্বিজ চণ্ডীদাস তিনটি ভিন্ন নামের উল্লেখ রয়েছে আবার কোনোটিতে রচয়িতার নামের কোনো উল্লেখ পাওয়া যায় নি। এ কাব্যগুলো ভণিতা নামে পরিচিত। ভণিতা একই ব্যক্তি কর্তৃক রচিত কিনা তা পরিষ্কার করে জানা যায় না। আধুনিক পণ্ডিতরা ধারণা করে থাকেন, বর্তমান যে সকল কবিতা চণ্ডীদাসের নামে রয়েছে তা অন্তত চারজন ভিন্ন চণ্ডীদাস কর্তৃক রচিত হয়েছে। ভণিতা কাব্যের রচনাশৈলী অনুযায়ী তাদের পৃথক করা যায়।
প্রথম চণ্ডীদাস হিসেবে পদাবলীর চণ্ডীদাসকে ধারণা করা হয় যিনি আনুমানিক ১৪ শতকে বীরভূম জেলায় (বর্তমানে পশ্চিমবঙ্গ) জন্ম নেন; তিনি চৈতন্য-পূর্ব বাংলা সাহিত্যে বৈষ্ণব পদাবলী রচয়িতা হিসেবে বিশিষ্ট স্থান অধিকার করে আছেন। কারও কারও মতে, তিনিই মধ্যযুগীয় বাংলা কবিতার অন্যতম নিদর্শন শ্রীকৃষ্ণকীর্তন রচনা করেন। তবে ড. মিহির চৌধুরী কামিল্যা ভাষাতাত্ত্বিক তথ্যপ্রমাণের সাহায্যে প্রমাণ করেছেন, ‘শ্রীকৃষ্ণকীর্তন’ রচয়িতা বড়ুচণ্ডীদাস বাঁকুড়া জেলার সদর মহকুমাস্থ ছাতনার অধিবাসী ছিলেন। এই কাব্যে কবি নিজেকে অনন্ত বড়ু চন্ডীদাস হিসাবে ভণিতা দিয়েছেন। তার আসল নাম অনন্ত, কৌলিক উপাধি বড়ু, এবং গুরুপ্রদত্ত নাম চণ্ডীদাস। তিনি বাসলী/বাশুলী দেবীর উপাসক ছিলেন (বীরভূমের নানুরে এই দেবীর মন্দির আছে)। "বড়ু" শব্দটি "বটু" বা "বাড়ুজ্যে" (বন্দ্যোপাধ্যায়) শব্দের অপভ্রংশ বলে মনে করা হয়।
চণ্ডীদাসের মৃত্যু সম্বন্ধে শ্রীকৃষ্ণকীর্তন কাব্যের আবিষ্কর্তা বসন্তরঞ্জন রায় বিদ্বদ্বল্লভ স্থানীয় প্রবাদের উল্লেখ করেছেন — বীরভূমের নানুরে বাশুলীদেবীর মন্দিরের কাছে চণ্ডীদাসের কীর্তন দলের একটি নাট্যশালা ছিল। চণ্ডীদাস একবার গৌড়ের নবাবের রাজসভায় গান গাওয়ার অনুরোধ রক্ষা করতে সেখানে যান। তার কণ্ঠে ভক্তি-প্রেমের গান শুনে নবাবের বেগম মুগ্ধ হয়ে যান এবং তিনি চণ্ডীদাসের গুণের অনুরাগিণী হয়ে পড়েন। বেগম একথা নবাবের কাছে স্বীকার করলে নবাব ক্রোধের বশে চণ্ডীদাসকে মৃত্যুর দণ্ডাদেশ দেন। আত্মীয় বন্ধুবর্গের সামনে চণ্ডীদাস হস্তিপৃষ্ঠে আবদ্ধ হয়ে নিদারুণ কশাঘাত সহ্য করে প্রাণবিসর্জন দেন; বেগম সেই দৃশ্য দেখে শোকে মুর্চ্ছিতা হয়ে প্রাণবিয়োগ করেন। কথিত আছে, শূদ্র কন্যা রামীর সঙ্গে তার প্রেম ছিল বলে স্থানীয় লোকজন তাকে মেরে তার বাড়িতে চাপা দিয়ে দেয়। আবার কারও মতে তিনি সেই সময়ের বৈষ্ণব পীঠস্থান ইলামবাজারে পালিয়ে গিয়েছিলেন।
দীন চণ্ডীদাস এবং দ্বিজ চণ্ডীদাস নামক ভণিতার দুইজন কবিকে চৈতন্য-পরবর্তী যুগের কবি বলে ধারণা করা হয়। তবে এই নামদুটি ভনিতার হেরফের মাত্র বলেই অনুমিত হয়।
উত্তর সুমাত্রা বিশ্ববিদ্যালয়
উত্তর সুমাত্রা বিশ্ববিদ্যালয় (Universitas Sumatera Utara) (ইউ.এস.ইউ) মেদান উত্তর সুমাত্রা  ইন্দোনেশিয়ার একটি সরকারি বিশ্ববিদ্যালয়।
ইতিহাস
উত্তর সুমাত্রা বিশ্ববিদ্যালয় (ইউএসইউ) ৪ জুন  ১৯৫২-এ সুমাত্রার উটারা ফাউন্ডেশন কর্তৃক  প্রতিষ্ঠিত হয়েছিল ।  উত্তর সুমাত্রার শিক্ষা  চাহিদা পূরণের জন্য ইন্দোনেশিয়ার উত্তরাঞ্চলীয় সুমাত্রার সরকার  এই বিশ্ববিদ্যালয়টির  প্রতিষ্ঠা করেছিলেন । জাপানি ঔপনিবেশিক শাসনামলে ডাঃ পিরঙ্গাদি ও ডাঃ টি মনসোয়ার সহ মেদানের কিছু বিশিষ্ট ব্যক্তি একটি মেডিকেল স্কুল  প্রতিষ্ঠার পরিকল্পনা নিয়েছিলেন। স্বাধীনতার পরের সরকার  কমিটির চেয়ারপার্সন হিসেবে বুখিট তিংগি জিমিল নিযুক্ত হয় । ১৯৪৭ সালে সংঘর্ষের কারণে সার্বভৌমত্ব ফিরে পাওয়ার সাথে সাথে তৎকালীন সরকার আবদুল হাকিম এই অঞ্চলের একটি বিশ্ববিদ্যালয় প্রতিষ্ঠার জন্য তহবিল সংগ্রহ শুরু করেন   । বিশ্ববিদ্যালয়ের প্রতিষ্ঠার লক্ষে ৩১ ডিসেম্বর ১৯৫১ সালের একটি পুর্নাঙ্গ  প্রস্তুতি কমিটি গঠন করা হয় এই কমিটির  সভাপতিত্ব করেন ডাঃ সুমেরসনও, এবং সদস্যরা ছিলো  ডঃ আহমদ সোফিয়ান, আই.আর. ডনুনাগোরো ও সচিব জয়নদ উদ্দিন পূর্বা। উত্তর সুমাত্রা বিভিন্ন সম্প্রদায়ের সহয়তামুলক মানসিক ও বস্তুগত সহায়তার ফলস্বরূপ  ২০ আগস্ট ১৯৫২ সালে  সেরামের মেডিসিন স্কুল  সফলভাবে প্রতিষ্ঠিত হয় এবং ২৭ জন শিক্ষার্থী ভর্তি করেন   যাদের মধ্যে দুই জন ছিলেন মহিলা শিক্ষার্থী ।
চণ্ডীদাস
পদাবলী
সহজিয়া ভাবধারায় পদাবলীর কবি চণ্ডীদাস রচিত মানবিক প্রেমের কয়েকটি পদ — "ব্রহ্মাণ্ড ব্যাপিয়া আছয়ে যে জন, কেহ না জানয়ে তারে। প্রেমের আরতি যে জন জানয়ে সেই সে চিনিতে পারে।।" "মরম না জানে, মরম বাথানে, এমন আছয়ে যারা। কাজ নাই সখি, তাদের কথায়, বাহিরে রহুন তারা। আমার বাহির দুয়ারে কপাট লেগেছে – ভিতর দুয়ার খোলা।" "কহে চণ্ডীদাস, কানুর পীরিতি – জাতিকুলশীল ছাড়া।" "প্রণয় করিয়া ভাঙ্গয়ে যে। সাধন-অঙ্গ পায় না সে।" "কি লাগিয়া ডাকরে বাঁশী আর কিবা চাও। বাকি আছে প্রাণ আমার তাহা লৈয়া যাও। "
সহজিয়া গুরুবাদের প্রতি শ্রদ্ধা নিবেদন করে তিনি লেখেন, "শুনহ মানুষ ভাই, সবার উপরে মানুষ বড়, তাহার উপরে নাই।"
দ্বাদশ মহাজন
শ্রীমদ্ভাগবতে শ্রীযমরাজ মহাজন সম্পর্কে বলেন। তিনি সেখানে মহাজন হিসেবে বারো জনকে উল্লেখ করেন। এই বারো জনকে দ্বাদশ মহাজন বলে। এরা ধর্মের অতি সূক্ষ্ম বিষয় জানেন।
.বিওয়াই
.বিওয়াই বেলারুশের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি বেলারুশের অপারেটিভ অ্যানালেটিকাল সেন্টার (Оперативно-аналитический центр при Президенте Республики Беларусь.) নিয়ন্ত্রণ করে থাকে। বিওয়াই নামটি এসেছে “বেলুরাশিয়া” (Белоруссия) থেকে যা বেলারুশের রাশিয়ান নাম। যখন বেলারুশ, সোভিয়েত ইউনিয়নের সাথে একত্রে ছিল তখন এটি বেলারুশের সরকারি নাম ছিল। বেলারুশের জন্য এই ডোমেইন নামটি ১০ মে, ১৯৯৪ সালে চালো হয়েছিল।
যোগ্যতা
অপারেটিভ অ্যানালিইটিক সেন্টার যে কাউকে দ্বিতীয় স্তরে ডোমেইন নাম নিবন্ধনের সুযোগ দেয়। যেমন, something.by। এছাড়া দ্বিতীয় স্তরের কিছু সাব ডোমেইন যেমন, something.gov.by ও something.mil.by শুধু সরকারি সংস্থার জন্য প্রযোজ্য।
বহিঃসংযোগ
Toppdomän
লাক উইকিপিডিয়া
লাক উইকিপিডিয়া হচ্ছে অনলাইন বিশ্বকোষ উইকিপিডিয়ার লাক ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। লাক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
লাক উইকিপিডিয়া
মনসুরনগর ইউনিয়ন, রাজনগর
মনসুরনগর ইউনিয়ন বাংলাদেশের সিলেট বিভাগের মৌলভীবাজার জেলার রাজনগর উপজেলার একটি ইউনিয়ন।
ইতিহাস
১৩০৩ সালে সিলেট বিজয়ের পরে শাহ জালালের মুরীদ শাহ রোকন উদ্দীন এই ইউনিয়নের কদমহাটা এলাকায় বসবাস করা শুরু করেন। এখানে তিনি একটি ঈদগাহ নির্মাণ করেন যেখানে তিনি নিজেই নামাজ প​ড়াতেন। তার মাজার এই ঈদগাহের পাশেই।
মনসুরনগরের নামকরণ আসে দেওয়ান আব্দুল মনসুর থেকে। তিনি তার বাপ আব্দুল মজিদের সবচেয়ে ব​ড় পুত্র। আব্দুল মজিদ ছিলো হাজী খাঁনের প্রপৌত্র; যিনি ইটা রাজ্যের শেষ রাজা সুবিদ নারায়ণের পুত্র ছিলো। আব্দুল মনসুর বালিদীঘীর পার নামক স্থান হতে চলে যান। আরেক জায়গায় গিয়ে তিনি তার নামে মনসুরনগর গ্রাম স্থাপন করেন। সেখানে বাড়ী তৈয়ার করে বাস করেন। মনসুরের দুই পুত্র ছিলো; আব্দুল মুজফফর এবং আব্দুল ফজল। ফজল ব​ড় হয়ে আপন এক বাড়ী স্থাপন করেন মধিপুরে, মনসুরনগর গ্রামের উত্তরে। এই মধিপুরের বাড়ি এখন খালী এবং জনশূন্য। পাশের পুকুরটা ফজলের নাম কিন্তু হেফাজত করতে আছে।
প্রশাসনিক এলাকা
জাউয়া, বানারাই, বিছইনকীর্তি, তারাচুং, মনসুরনগর, পঞ্চেশ্বর, বনমালী পঞ্চেশ্বর, সরখরনগর, বড়কাপন, কাটাজুরী, গোবিন্দবাটী, হাড়িয়ারাঐ, ফকিরটুলা, ছিক্কা, মধিপুর, চাটুরা, গোবিন্দশ্রী, শ্বাসমহল, উত্তর মহলাল, দক্ষিণ মহলাল, পরচক্র, বকসিকোনা, প্রেমনগর, মালিকোনা, আশ্রাকাপন, কদমহাটা, বিনয়শ্রী, তাহারলামু, বালিসহস্র, ভানুরমহল, মুড়াউড়া, ধাইসার,
শিক্ষা
শিক্ষার হার : ৬০%(২০১১ সালের আদমশুমারী অনুসারে)
শিক্ষা প্রতিষ্ঠান সরকারী প্রাথমিক বিদ্যালয়ের সংখ্যা- ১৭টি বে-সরকারী প্রাথমিক বিদ্যালয়ের সংখ্যা- ৩টি উচ্চ বিদ্যালয়- মাধ্যমিক বিদ্যলয়-৩টি মাদ্রাসা-৭টি
জনপ্রতিনিধি
বর্তমান চেয়ারম্যান-
রাজমহল কয়লা খনি অঞ্চল
রাজমহল কয়লা খনি অঞ্চল হল ভারতের বৃহত্ত কয়লা খনি অঞ্চল গুলির একটি।এটি ঝাড়খন্ড রাজ্যের সাঁতাল পরগনা বিভাগে অবস্থিত।